Jumalan siunausta teille kaikille!
Aihepiirini on tässä raamattutunnissa -
Jumalan ihmeet tavallisen uskovan elämässä.
Minulla on sellainen tunne, että nykyajan uskovat ovat luopuneet -
kaikista apostolisen ajan meillekin kuuluvista ihmeistä.
Kun uskova kulkee kadun vilinässä -
muiden maailman ihmisten joukossa, niin ei siellä pahemmin erota, -
kuka on uskova ja kuka ei. Pitäisi kirjoittaa lappu rintapieleen, -
että tässä kulkee uskova. Näin ne, jotka todella tarvitsisivat -
uskovan apua, voisivat tulla sitä kysymään: -
"Haluaisin pelastua." "Haluaisin tietää näistä asioista."
Kukaan ei kuitenkaan kulje lappu kourassa.
Siksi nykyuskovat ovat vähän joutuneet erämaahan.
Erämaassa santa tukkii silmät ja korvat, -
ja pian imeydytään kokonaan maailmaan.
Meidän pitäisi uudistua niin, että ihmeet alkaisivat toimia.
Uskovat todella erottautuisivat, ja ihmiset erottaisivat, -
että tuossa on jotakin. Meidät ympäröisi Jumalan läsnäolo, -
joka vetää sieluja puoleensa. Ilman Kristusta tämä maailma hukkuu.
Haluaisin puhua jotakin Jumalan läsnäolon tiedostamisesta.
Se on valtavan tärkeä asia. Otetaanpa -
1. Moos. 28:16, joka sanoo: -
"Silloin Jaakob heräsi unestansa ja sanoi: -
'Herra on totisesti tässä paikassa, enkä minä sitä tiennyt'."
Aika outo sanonta. Sitten vielä tätä raamatunpaikkaa tukemaan -
Luukas 24:32: -
"Ja he sanoivat toisillensa: 'Eikö sydämemme ollut meissä palava, -
kun hän puhui meille tiellä ja selitti meille kirjoitukset?'"
Ja kuka puhui? Se oli Jeesus, joka ilmestyi Emmauksen tiellä -
kahdelle opetuslapselle, eivätkä nämä edes tunnistaneet Häntä.
Kun uskova kokee Jumalan läsnäoloa, se on toki upeaa, -
enkä usko, että kukaan voi sitä täysin sanoilla edes kuvata.
Hänen läsnäolonsa on näet suurempaa kuin mikään muu, -
eikä siihen riitä sanoja millään esimerkillä.
Katsot esimerkiksi jonkin kauniin paikan.
Et ole koskaan nähnyt kuvia esim. Niagaran putouksesta.
Et ole koskaan ollut paikalla. Olet ollut täysin lehdistöstä -
ja internetistä tietämätön. Kun ensi kerran seisot Niagaralla, -
niin hämmennyt ja ajattelet, että et ole ikinä edes ajatellut, -
että tämmöistä on olemassa. Ehkä et ole koskaan elämässäsi -
nähnyt Sveitsin korkeita Alppeja.
Et ole koskaan nähnyt kuvaa, eikä sinulla ole mielikuvaa niistä.
Sinä hämmästyt, etkä osaa sanoilla edes kuvata -
näkemääsi toiselle ihmiselle.
Et osaa kuvata niitä korkeita huippuja jne.
Aivan samoin meidän on valtavan vaikeaa kuvata, -
mitä Jumalan läsnäolo on, koska me itse koemme sen.
Ehkä olet nähnyt pelkän värikuvan Niagarasta -
tai jotain muuta, jolloin voisit kuvailla näitä asioita.
Ne ovat silti laihoja kuvauksia siitä, -
mitä Jumalan läsnäolon tunteminen oikeastaan on.
Mitä odotat tuntevasi tai ajattelevasi Jumalan läsnäolosta?
Oletatko hetkessä tunnistavasi Jumalan läsnäolon?
Entä, jos Jumalalla onkin monenlaisia tapoja ilmaantua ihmisille, -
monenlaisia läsnäolomuotoja, joista et ole ennen kuullut, -
niin miten erottaisit tämän olevankin Jumalasta?
Jos Hän ilmaantuisi tavalla, jota et mitenkään pystyisi ymmärtämään?
Onko tämä nyt Jumala, joka ilmaantuu keskuuteemme?
Miten Hänet tunnistaa?
Jumalan läsnäolo ei ole emootioistasi eli tunteistasi kiinni.
Hän ilmaantuu meille tavalla, jonka Hän yksin valitsee.
Miksi sanon näin? Siksi, että Hänellä on enemmän kuin -
yksi tapa omaan läsnäoloonsa.
Nämä opetuslapset eivät tunnistaneet Jumalan ilmaantumista.
He eivät tunnistaneet Jeesusta, ennen kuin vasta jälkeenpäin.
Oho! Sehän oli Jeesus.
Ja mikä tärkeintä, he sanoivat: Eikö sydämemme ollut palava meissä?
Kun sydämemme on palava Jeesukselle Kristukselle, -
niin meillä on paremmat mahdollisuudet tunnistaa, -
mikä Jumalan läsnäolo on.
Joskus tuntuu siltä, että seurakunnat eivät edes ymmärrä -
eivätkä tunnista, että Pyhä Henki ehkä on poistunut jo aikoja sitten.
Miten uusi sukupolvi voi oppia tunnistamaan sen läsnäolon, -
jos vanhemmatkaan eivät sitä enää tunnista eivätkä pysty opettamaan, -
mitä Jumalan läsnäolo on. Voisin kertoa esimerkin tästä läsnäolosta: -
esim. Cambridge Kentuckyssa vuonna 1801.
Jumala päättää ehkä tehdä asiat samalla tavalla kuin siellä -
tai sitten eri tavalla, kuin mitä siellä tapahtui.
Kerron jotakin tästä herätyksestä.
Kun Hän ilmaantuu, niin Hän ei taatusti ilmaannu huomaamatta.
Herätyksen tarkoitus on tulla huomatuksi ja herättää.
Jos ei se tule erilaisella tavalla, niin kuka sitten herää?
Ei tapahdu yhtään mitään. Se voi tulla eri tavalla, -
kuin koskaan ennen on koettu. Se voi tulla myös samalla tavalla, -
mitä joskus herätyksissä on koettu, mutta ei meidän sukupolvessa.
Se on meille uutta. Aina on seurakunnissa ja uskovissa niitä, -
jotka katsovat Jumalan ilmaantumista halventavasti, -
koska he eivät ole koskaan ennen kokeneet tätä.
Uskon sen tarkoituksenkin olevan, että se erottaa jyvät ja akanat.
Se erottaa ne, jotka tunnistavat Jumalan Pyhän Hengen läsnäolon -
ja poistaa jo kauan kuolleessa tilassa olleet, -
jotka eivät ole halunneet erämaasta pois.
Uskon, että jos Jumala ilmaantuisi samalla tavalla -
kuin Cambridge-herätyksessä erityisine ja erilaisine ihmeineen...
Luetaanpa vaikka Apostolien teoista apostoleista -
ja Pyhän Hengen ensimmäisestä ilmaantumisesta.
Monet ovat minullekin sanoneet, että jos Pyhä Henki ilmaantuisi -
samalla tavalla kuin apostoleille, niin kyllä minä sen tunnistaisin.
Epäilen pahoin, että et tunnista, jos et tunnista sitä nytkään.
Olen varma, että jos nämä kaikki 12 apostolia -
ilmaantuisivat seurakuntaasi, -
niin heidät poistettaisiin häirikköinä.
En usko ollenkaan, että se oli hiljainen herätys. Ei voinut olla.
Se teki kuitenkin massiivisen räjäytyksen Jerusalemissa.
Ei vain se, että he puhuivat eri ymmärrettävillä kielillä.
Jerusalem oli ehkä kuin sen ajan New York, -
jonne kokoontui erilaista kansaa.
Kansa ymmärsi evankeliumin sanoman kukin omalla kielellään.
Siinä tapahtui silti paljon muutakin.
Mitä sanoisit, jos yhtäkkiä tulisia kieliä ilmaantuisi pääsi päälle?
Kutsuisitko palomiehen paikalle vai hyppisitkö siellä sanoen: -
"Jeesuksen nimessä, sielunvihollisen voimat ulos!"
Vai ottaisitko sen vastaan, koska et ennen ole nähnyt tällaista?
Jumala ilmaantuu aina erikoisella tavalla.
Jos et tunnista Pyhää Henkeä edes nyt, kuinka pystyt tunnistamaan -
Hänen apostolisena aikana olleen yläsalivoitelunsa?
Et ole ollut kokemassa etkä näkemässä.
Et voi täsmällisesti tietää, mitä siellä todella tapahtui, -
mutta ainakin 3 000 sielua pelastui kerralla.
Seuraavana päivänä pelastui vielä sen verran, -
että koko joukko oli 5 000. Raamattu sanoo, -
että Jumala lisäsi heidän joukkoonsa joka päivä uusia uskovia.
Emmekö kaikki halua tällaista? Silloin meidän pitäisi olla -
Pyhän Hengen tuntevia uskovia, ei kuten Emmauksen tien opetuslapset:
"Emmekö edes tunnistaneet, että se oli Herra?"
Tai kuten Jaakob, joka sanoi, -
että Herra totisesti oli tässä paikassa, -
mutta hän ei tunnistanut sitä silloin, kun se tapahtui.
No, jos sitten tapahtuu näin, että jotkut ihmiset...
Kun saavutamme Pyhän Hengen läsnäolon -
ja annamme sille vapaat kädet toimia, -
niin mitä sinä siitä välität, jos jotkut kuivassa erämaassa -
tallustelevat sanovat, että nämä nyt ovat semmoisia hörhöilijöitä.
"Koska en ole ennen nähnyt tätä, sen täytyy olla harhaoppia."
On sielunvihollisen taktiikkaa -
sammuttaa jo alussa Pyhä Hengen liikehdintä.
Tähän valitettavasti monet uskovat lankeavat.
Cambridge-herätyksessä satoja ihmisiä putosi rivistönä maahan.
He makasivat maassa lähes tiedottomina monia tunteja.
Jumala teki syvätyötä heissä. He heräsivät siitä muuttuneina.
Olen ihan omakohtaisesti kokenut, mitä on tapahtunut Filippiineillä.
Olen 20 vuotta tehnyt siellä evankeliumityötä siten, -
että sitä on siemennetty ja siemennetty.
Se oli terroristisaari ja on sitä vieläkin.
Ensin tuntui, että mitään syvempää ei siellä tule tapahtumaan.
Nyt siemenet ovat saaneet hyvän kasvun, -
ja meillä on Mindoron saarella valtava herätys.
En voi sanoa yksin olevani vastuussa siitä.
Minulla on hyviä pastoreita. Kun 3-vuotiaista lapsista aloitettiin, -
niin ensimmäiset oppilaat ovat jo päättäneet lukion.
Heihin on siemen kylvetty. Heidän vanhempiaan on tullut uskoon.
Heidän sukulaisiaan on tullut uskoon. Näin vuosien aikana.
Se ei ole pikkusaari. Ihmisiä on n. 5 miljoonaa.
Joku sanoo, että jopa 7 miljoonaa. Ihmisiä ei ole kukaan laskenut.
Vähitellen se meni yläportaaseen. Siitä olemme lukeneet, -
että meillä on uskovat varakuvernööri ja kuvernööri.
Saaren pääkaupungin pormestarikin on uskova.
Isompien kaupunkien johtajat ovat uskovia.
Poliisiylipäällikkö on uskova. Poliisivoimissa on heitä.
He ovat tunnustaneet Jeesuksen Herrakseen. Armeijan päällikkö uskoo.
Meillä on täysi vapaus julistaa evankeliumia kouluissa.
Kaikki pyytävät: "Tulkaa julistamaan evankeliumia!" Ei minun ansiostani.
Minulla on nuori työtoveri, Nita Nosnes, -
joka lähti alun perin Norjasta.
Hän alkoi tämän työn 20-vuotiaana.
Siellä on ollut monia nuorisotiimejä.
Hän pitää nuorisoleirejä.
Siellä satoja nuoria on tullut uskoon.
Monia satoja on kastettu.
Hän on saanut aikaan tämän nuorisoherätyksen, -
joka tietysti on mennyt nuorten vanhempiin.
Olemme vapaasti ottaneet Pyhän Hengen vastaan.
Olemme sanoneet Herralle: "Tee, mitä ikinä haluat."
Emme laita esteitä. Kun Pyhä Henki saa vapaasti toimia, ihmeitä tulee.
Luukkaassa Jeesuskin sanoi fariseukselle, -
kun he kysyivät, milloin Jeesus tulee.
Hän ei vastannut siihen, vaan sanoi Jumalan valtakunnan olevan -
sisäisesti meissä.
Meidän pitää päästää Jumalan valtakunta vapaaksi.
Silloin Jumalan valtakunta tulee.
Aktivoida sisällämme oleva Jumalan valtakunta toimimaan.
Se ei ole muistoesine eivätkä Pyhän Hengen lahjat ole palkintoja, -
joita keräämme hyllyymme kaikkien ihailtavaksi.
Aktivoi Jumalan Pyhä Henki, Jumalan valtakunta, sinussa toimimaan.
Silloin alkaa tapahtua ihmeitä.
Vaikka et tuntisi emootioissasi mitään, -
tiedä se, että kun sinussa asuu Jumala, -
Jumalan valtakunta on tässä. Se toimii 100-prosenttisesti -
minussa taviksessa, kuten jossain kuuluisassa julistajassa.
Hän on vain aktivoinut sen käyttöön.
No, saareltamme herätys on levinnyt Manilaan srk:aan ja kouluihin.
Siellä on tapahtunut ihan samaa kuin Cambridge-herätyksessä.
Kun Jumalan pyhä tuuli tulee, ihmiset joukolla kaatuvat maahan.
Jos se kelpasi appoisina aikoina, varmasti sen pitää kelvata nytkin.
Nuoria evankelioitiin leireillämme. Viimeisessä oli noin 200 nuorta.
He tulivat uskoon. Heitä tuli Manilasta asti surkeassa tilassa.
Oli katulapsia, puolirikollisia ym. He jättivät elämänsä Kristukselle.
Mikä estää kastamasta heitä? Heidät vietiin mereen.
Pastorillamme Billillä ja Nathanilla oli kova työ kastaa heitä -
Jeesukseen Kristukseen.
Joka maassa on tietysti omat kastemetodinsa.
Kun he tulivat kasteen jälkeen illalla leirille, -
ja jatkoimme rukousta ja Jumalan Sanan opetusta, -
niin tuli kuin pyhä tuuli, ja he kaatuivat maahan -
ja kastuivat Pyhästä Hengestä. Eikö tämä ole jotakin?
Siellä nuoret saivat taivasnäkyjä.
Eräs nuori oli ollut -
ehkä noin 20 minuuttia jossakin. En tosin katsonut kelloa.
Opettajat koettivat pulssia, elääkö hän enää, elääkö hän enää.
No, elää hän. Pulssi tuntuu.
20 minuutin päästä hän tuli tajuihinsa ihan muuttuneena: -
"Jeesus tuli, otti minut katsomaan, millaista on taivaassa."
Eikö tämä ole muutosta?
Siellä oli myös yksi nuori, joka tuli vain muiden mukana.
Hän oli rikollinen ja jopa näinkin, että hän itse, -
vaikka oli noin 16-vuotias, oli raiskannut 9-vuotiaan.
3 päivää hän itkemistään itki.
Häneltä kysyttiin, että miksei hän voi antaa elämäänsä Kristukselle, -
kun hän vaan itkee. Hän tunnusti, ettei Jumala välitä hänestä.
Hänen syntinsä on niin kamala. Hän ei voi tulla uskoon.
Sanottiin, ettei ole syntiä, jota Jumala ei antaisi anteeksi.
Viimein hän ymmärsi ja jätti elämänsä Kristukselle.
Kuin jokin taakka olisi pudonnut hänen sydämeltään ja harteiltaan, -
ja hänestä on tullut palava uskova.
Jeesus Kristus antaa anteeksi kaikki meidän syntimme.
Näitä ihmeitä tapahtui Cambridge-herätyksessä.
Niitä on myös tapahtunut meillä.
Minulla on omakohtaisia kokemuksia -
Australian rannikon herätyksestä vuonna 1994, -
jossa tapahtui ihan samoja asioita kuin Cambridge-herätyksessä.
En nyt erityisesti painota Cambridgea vuonna 1801, -
koska aivan varmasti apostolisena aikana tapahtui samoja asioita -
tutkittuani herätyshistoriaa. Jumalan tuuli on vaikuttanut -
aivan samoin kuin kaikissa meille tilastoiduissa herätyksissä.
Jumalan tuuli on aina samanlainen.
Täällä rannikolla tapahtui herätyksen aalto.
Ko. seurakunta oli keskellä ranta-aluetta.
Nimitimme sitä yläsaliksi, koska se sijaitsi bussiaseman yläkerrassa, -
ja sinne piti mennä hissillä. Sinne tuli hippejä ja surffareita.
He kuulivat siellä jotain tapahtuvan. Olivat kuitenkin nälkäisiä.
Eivät olleet enää tyytyväisiä elämäänsä.
He tulivat surffilautoineen, surffipukuineen ja shortseineen.
Seurakunnan lattia oli aina santaa täynnä.
He tulivat ihmettelemään, mitä tapahtuu. Jumalan läsnäolo oli -
niin väkevä, että he tulivat eteen ja jättivät elämänsä Kristukselle.
Sinne he kaatuivat santahousuineen ja surffilautoineen maahan.
Jumala siinä lattialla teki heissä syvää työtä.
Se oli aika erikoisen näköinen seurakunta.
Herätys kesti muutamia vuosia.
Se muutti ihmisiä. Se muutti sisäisesti.
Joku voi sanoa, että mitä siitäkin herätyksestä oli hyötyä.
No, tästä on jo aika monta vuotta. Ajatelkaa, vuonna 1994.
Minä tunnen näitä nyt jo vanhentuneita henkilöitä, -
ja he tekevät lähetystyötä.
Joku tekee Intiassa, joku Papualla, joku ympäröivillä saarilla.
Hedelmä tästä herätyksestä siis oli hyvä.
Herätyksen tullessa meidän täytyy aina katsoa hedelmiä.
Hedelmät eivät heti näy.
Ne alkavat näkyä ihmisen muutostyössä.
No, totta kai herätyksessä on myös niitä, -
jotka eivät halua muuttua mihinkään. Ne huljuvat joukon mukana.
Näistä tavallisesti tulee herätyksen arvostelijoita.
He ovat jämähtäneet johonkin ilmiöön tai johonkin, -
mistä he eivät pääse kasvamaan.
Kun Jumala antaa herätyksen, sen tarkoitus on aina virvoittaa -
ja virkistää meitä sisältä. Tuoda sieltä erämaasta pois.
Tuoda sannasta pois. Putsata silmämme ja korvamme, -
että kuulisimme paremmin Jumalan ääntä.
Kun lepäät Jumalan läsnäolossa, niin korviakin teroitetaan.
Kuulet enemmän, mitä Jumala sinulle haluaa sanoa.
Alat kulkea ihmeissä. Mitä enemmän olet Jumalan seurassa, -
sitä suurempia ihmeitä sinulle tapahtuu.
Uskon, että Jumala käyttää ihan tavallisia ihmisiä.
Tähtisaarnaajien aika alkaa olla ohi.
Minua on aina liikuttanut mm. Filippiineillä, jopa Suomessa -
ja muissa maissa se, että Jumala on alkanut penkissä parantaa ihmisiä.
Silloin kunnia menee Jeesukselle Kristukselle.
Yksi esimerkki tapahtui tammi- helmikuussa.
Meillä esikoulu on noin 3-vuotinen.
Slummilapset tulevat kouluun 3-vuotiaina -
ja lähtevät 5-6-vuotiaina valtion kouluun.
Manilan koulussamme oli tyttö, jonka puolesta rukoilimme.
Hän oli halvaantunut. Ei kävellyt. Mitään ei tapahtunut.
Kun hän oli koulun käynyt ja lähti, niin saimme tietää, -
että hän oli yhtäkkiä alkanut kävellä. 3 vuotta kului.
Koko kyläkunta riemuitsi, ja kunnia meni Jeesukselle Kristukselle.
Eikö ole mahtavaa? Tällaista tekee Herra.
Sinäkin voit laittaa kätesi sairasten päälle. Aloita jostakin.
Sairaat saavat kokea Jumalan tekemän ihmeen.
Ei se ole se sinun voimasi, vaan se on Jeesuksen Kristuksen voima.
Hän on se ihmeidentekijä. Ei meistä mihinkään ole.
Kiitos, rakas taivaallinen Isä.
Uskon, että Suomessakin tapahtuu ihmeitä.
Ei vain Filippiineillä tai Papualla ole seurakuntia, joissa on herätys.
Jumala tekee ihmeitä kaikissa niissä maissa, -
joissa uskovat alkavat rukoilla ja ovat taivuteltavissa.
Uskovat ovat niitä, jotka antavat itseään taivutella.
Silloin alkaa tapahtua. Älä laita esteitä itsessäsi -
Jumalan valtakunnan työhön. Oi kiitos, Isä!
Kiitos, Isä! Rukoilen, että Suomen kansan sydän murtuu, -
ettei tarvitse pimeitä aikoja käydä läpi.
Sydän murtuisi niin, että se sanoisi: -
"Tässä olen, Herra. Käytä minua." Mitään muuta ei tarvita.
Pyri täyttymään Pyhällä Hengellä.
Pyri saamaan parhaimpia armolahjoja. Älä halveksi niitä.
Jeesus Kristus on seurassasi ja tekee ihmeet.
Et se ole sinä.
Varmasti täytyy jotain tapahtua Suomessa.
Rukoilen Suomen puolesta. Suomalaiset ovat samanlaisia -
kuin aasialaiset. Meillä on kaksi silmää, suu, nenä.
Ehkä ulkokuori on vähän erilainen, mutta sisus on sama.
Pyhä Henki on aina sama. Hän antaa 100 % -
eikä 30 % tuolle ja 70 % tälle. Olet kävelevä voimalaitos.
Ajattele, kun yhdistymme, ja voimalaitokset lähtevät liikkeelle.
Silloin tämä maa saa tulla myös siunatuksi.
Kiitos, rakas taivaallinen Isä, Sinun ihmeistäsi.
Rukoilen tänne apostolista aikaa, -
mutta se tarvitsee uskovien yhteistyötä.
Ei se tule ulkomailta, vaan suomalaisista itsestään, -
niin että saisimme oman uniikin, -
erilaisen, ihmeellisen herätyksen.
Tulen vielä jatkamaan näistä ihmeistä seuraavassa osiossa, -
ettei meidän tarvitsisi sanoa, niin kuin ne kaksi opetuslasta: -
"Eikö sydämemme ollut meissä palava, -
kun emme tunnistaneet Jeesusta Kristusta?"
Olisi kamalaa, että emme tunnistettaisi Jeesusta.
Olisimme menneet niin kauas uskosta -
ja olisimme imeytyneet maailmaan.
Älä imeydy maailmaan. Imeydy Jeesukseen Kristukseen.
Älä ole kuin Jaakob, joka tunnisti Herran läsnäolon vasta, -
kun Herra oli lähtenyt pois. Muista kaksi raamatunpaikkaa: -
1. Mooses 28:16 ja Luukas 24:32.
Laita sydämeesi, niin uudistut.
Puhun Jumalan ihmeistä ja läsnäolon tiedostamisesta paljon enemmän -
seuraavassa osiossa.
Muista, että Jumala ilmestyy jokaisessa herätyksessä -
jokaiselle kansakunnalle vähän eri tavalla.
Ehkä Hänellä on varattuna suomalai- sille ihan oma suomalainen herätys.
En usko, että se on jäykkä herätys, jossa vaan seisomme.
No, kuka tietää, vaikka meistä tehtäisiin pylväspyhimyksiä.
Ulkomailta asti tullaan seisomaan tänne Suomeen pylväinä?
Eikä kukaan puhuisi mitään? Olemme vähän erikoinen kansa.
Emme viihdy ns. yhdessä.
Kaikki herätyksen ja Pyhän Hengen kuvaukset ovat -
laihoja esimerkkejä siitä, mihin Jumala pystyy.
Se, mitä me tarvitsemme, ovat Jumalan läsnäolo ja Jumalan Sana.
Aamen.
Olen ollut todella siunattu, että Suomessa on kristillinen TV-asema.
Kannata sitä, että se saa toimia edelleen.
Sen tukinumero on 0600-10177.
Tuki on noin 12 euroa.
Käyttämällä pankkitiliä ja viitettä voit kannattaa sitä, -
että saamme edelleen nähdä kristillisiä ohjelmia, -
joita tämä asema pystyy tarjoamaan. Ole siunattu!
Tekstitys: Tuula-Riitta Virrankare